《送春》
宋代·方一夔

春从此去不踌躇，渺渺寒波接碧芜。想逐风帆归阆苑，又传云驭赴遮须。

此生岁月随泡影，末路功名等雉卢。归向西窗听幽弄，一樽浊酒对提壶。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。